Определение на Общия съд от 17 август 2022 г. — Batchelor/Комисия
(Дело T-85/18)1
(Жалба за отмяна — Представителство от адвокат, който няма качеството на трето независимо от жалбоподателя лице — Недопустимост)
Език на производството: английски
Страни
Жалбоподател: Edward William Batchelor (Брюксел, Белгия) (представители: B. Hoorelbeke, адвокат, и M. Healy, solicitor)
Ответник: Европейска комисия (представители: M. Konstantinidis и C. Ehrbar)
Предмет
С жалбата си на основание член 263 ДФЕС жалбоподателят иска да се отмени Решение C(2017) 8430 final на Европейската комисия от 5 декември 2017 г., с което тя му отказва достъп до етичната декларация на служител на институцията и му посочва, че не разполага с никакъв друг документ, който попада в обхвата на заявлението му за достъп до документи
Диспозитив
Отхвърля жалбата като недопустима.
Осъжда г-н Edward William Batchelor да заплати съдебните разноски.
____________
1 ОВ C 152, 30.4.2018 г.